CELEX: 32020D0260
Language: hr
Date: 2020-02-25 00:00:00
Title: Provedbena odluka Komisije (EU) 2020/260 оd 25. veljače 2020. o izmjeni Provedbene odluke (EU) 2019/1202 u pogledu sprečavanja eksplozija i zaštite od njih

26.2.2020   
               
               
                  HR
               
               
                  Službeni list Europske unije
               
               
                  L 54/31
               
            
         PROVEDBENA ODLUKA KOMISIJE (EU) 2020/260
         оd 25. veljače 2020.
         o izmjeni Provedbene odluke (EU) 2019/1202 u pogledu sprečavanja eksplozija i zaštite od njih
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 12. Direktive 2014/34/EU Europskog parlamenta i Vijeća (2) za proizvode koji su u skladu s usklađenim normama ili dijelom usklađenih normi na koje su pozivanja objavljena u Službenom listu Europske unije pretpostavlja se da su u skladu s bitnim zdravstvenim i sigurnosnim zahtjevima iz Priloga II. koji su obuhvaćeni tim normama ili dijelovima tih normi.
                  
               
                     (2)
                  
                  
                     Komisija je dopisom BC/CEN/46-92 – BC/CLC/05-92 od 12. prosinca 1994. podnijela zahtjev Europskom odboru za normizaciju (CEN) i Europskom odboru za elektrotehničku normizaciju (Cenelec) za izradu i reviziju usklađenih normi za potrebe Direktive 94/9/EZ Europskog parlamenta i Vijeća (3). Ta je direktiva zamijenjena Direktivom 2014/34/EU bez mijenjanja bitnih zdravstvenih i sigurnosnih zahtjeva iz Priloga II. Direktivi 94/9/EZ.
                  
               
                     (3)
                  
                  
                     Od CEN-a i Cenelec-a posebice je zatraženo da izrade normu o projektiranju i ispitivanju opreme za uporabu u potencijalno eksplozivnim atmosferama, kako je navedeno u poglavlju I. programa za normizaciju dogovorenog između CEN-a, Cenelec-a i Komisije te priloženo dopisu BC/CEN/46-92 – BC/CLC/05-92. Od CEN-a i Cenelec-a zatraženo je i da revidiraju postojeće norme radi njihova usklađivanja s bitnim zdravstvenim i sigurnosnim zahtjevima iz Direktive 94/9/EZ.
                  
               
                     (4)
                  
                  
                     Na temelju zahtjeva iz dopisa BC/CEN/46-92 – BC/CLC/05-92 CEN je revidirao normu „EN 1127-1:2011, Eksplozivne atmosfere – Sprječavanje i zaštita od eksplozije – 1. dio: Osnovna načela i metodologija”. Kao rezultat te revizije CEN je Komisiji dostavio normu „EN 1127-1:2019, Sprječavanje i zaštita od eksplozije – 1. dio: Osnovna načela i metodologija”.
                  
               
                     (5)
                  
                  
                     Komisija je zajedno s CEN-om procijenila je li norma „EN I1127-1:2019”, koju je CEN izradio, u skladu sa zahtjevima iz dopisa BC/CEN/46-92 – BC/CLC/05-92.
                  
               
                     (6)
                  
                  
                     Norma „EN 1127-1:2019” ispunjava zahtjeve koji se njome trebaju obuhvatiti i koji su utvrđeni u Prilogu II. Direktivi 2014/34/EU. Stoga je primjereno objaviti upućivanje na tu normu u Službenom listu Europske unije.
                  
               
                     (7)
                  
                  
                     Norma „EN 1127-1:2019” zamjenjuje normu „EN 1127-1:2011”. Stoga je iz Službenog lista Europske unije potrebno povući upućivanje na normu „EN 1127-1:2011”. Kako bi proizvođači imali dovoljno vremena da se pripreme za primjenu revidirane norme, potrebno je odgoditi povlačenje upućivanja na normu „EN 1127-1:2011”.
                  
               
                     (8)
                  
                  
                     Upućivanja na usklađene norme izrađene za potrebe Direktive 2014/34/EU objavljena su u Provedbenoj odluci Komisije (EU) 2019/1202 (4). U Provedbenoj odluci (EU) 2019/1202 objavljeno je samo jedno upućivanje na usklađenu normu, „EN IEC 60079-0:2018, Eksplozivne atmosfere – 0. dio: Oprema – Opći zahtjevi (IEC 60079-0:2017)”, kojim se stvara pretpostavka o usklađenosti s odgovarajućim bitnim zahtjevima utvrđenima u Direktivi 2014/34/EU počevši od 12. srpnja 2019. Osim toga, tom se odlukom povlači upućivanje na normu koja je prethodila normi „EN IEC 60079-0:2018”. Kako bi se osiguralo da su upućivanja na usklađene norme izrađene za potrebe Direktive 2014/34/EU navedena u jednom aktu, upućivanja na norme „EN 1127-1:2019” i „EN 1127-1:2011” trebalo bi uvrstiti u priloge koji će se dodati toj provedbenoj odluci zajedno s upućivanjima na norme EN IEC 60079-0:2018 i EN 60079-0:2012 + A11:2013.
                  
               
                     (9)
                  
                  
                     Provedbenu odluku (EU) 2019/1202 trebalo bi stoga na odgovarajući način izmijeniti.
                  
               
                     (10)
                  
                  
                     Sukladnost s usklađenom normom stvara pretpostavku o sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na tu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Provedbena odluka (EU) 2019/1202 mijenja se kako slijedi:
            
                        (1)
                     
                     
                        članci 1. i 2. zamjenjuju se sljedećim:
                        
                           „Članak 1.
                           
                           Upućivanja na usklađene norme za opremu i zaštitne sustave namijenjene za uporabu u potencijalno eksplozivnim atmosferama sastavljene za potrebe Direktive 2014/34/EU, navedena u Prilogu I. ovoj Odluci, objavljuju se u Službenom listu Europske unije.
                        
                        
                           Članak 2.
                           Upućivanja na usklađene norme za opremu i zaštitne sustave namijenjene za uporabu u potencijalno eksplozivnim atmosferama sastavljene za potrebe Direktive 2014/34/EU, navedena u Prilogu II. ovoj Odluci, povlače se iz Službenog lista Europske unije od datuma navedenih u tom prilogu.”;
                        
                     
                  
                        (2)
                     
                     
                        dodaju se prilozi I. i II. kako su utvrđeni u Prilogu ovoj Odluci.
                     
                  
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 25. veljače 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2014/34/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na opremu i zaštitne sustave namijenjene za uporabu u potencijalno eksplozivnim atmosferama (SL L 96, 29.3.2014., str. 309.).
         
            (3)  Direktiva 94/9/EZ Europskog parlamenta i Vijeća od 23. ožujka 1994. o usklađivanju zakonodavstava država članica u odnosu na opremu i zaštitne sustave namijenjene za uporabu u potencijalno eksplozivnim atmosferama (SL L 100, 19.4.1994., str. 1.).
         
            (4)  Provedbena odluka Komisije (EU) 2019/1202 оd 12. srpnja 2019. o usklađenim normama za opremu i zaštitne sustave namijenjene za uporabu u potencijalno eksplozivnim atmosferama koje su izrađene radi potpore Direktivi 2014/34/EU Europskog parlamenta i Vijeća (SL L 189, 15.7.2019., str. 71.).
      
      
         
            PRILOG
            
               
                  
                     „PRILOG I.
                     
                                 Br.
                              
                              
                                 Upućivanje na normu
                              
                           
                                 1.
                              
                              
                                 EN IEC 60079-0:2018, Eksplozivne atmosfere – 0. dio: Oprema – Opći zahtjevi (IEC 60079-0:2017)
                              
                           
                                 2.
                              
                              
                                 EN 1127-1:2019, Sprječavanje i zaštita od eksplozije – 1. dio: Osnovna načela i metodologija
                              
                           
               
               
                  
                     PRILOG II.
                     
                                 Br.
                              
                              
                                 Upućivanje na normu
                              
                              
                                 Datum povlačenja
                              
                           
                                 1.
                              
                              
                                 EN 60079-0:2012 + A11:2013, Eksplozivne atmosfere – 0. dio: Oprema – Opći zahtjevi (IEC 60079-0:2011, preinačena + IS1:2013)
                              
                              
                                 6. srpnja 2021.
                              
                           
                                 2.
                              
                              
                                 EN 1127-1:2011, Eksplozivne atmosfere – Sprječavanje i zaštita od eksplozije – 1. dio: Osnovna načela i metodologija
                              
                              
                                 1. veljače 2022.
                              
                           
               ”